Շակեն Այմանով

Շակեն Կենժետանի Այմանով (, ծնյալ Շահքարիմ Կենժետայուլի Այմանով, , ), ղազախ դերասան, ռեժիսոր։ ԽՍՀՄ ժողովրդական արտիստ (1959)։ ԽՄԿԿ անդամ 1940 թվականից։

Կենսագրություն 
Շակեն Այմանովը ծնվել է 1914 թվականի փետրվարի 15-ին։ 1938 թվականից աշխատել է Ղազախական դրամայի թատրոնում (Ալմա Աթա)։ Լավագույն դերերից են՝ Ախան-սերե, Կոդար (Մուսրեպովի «Ախան-սերե և Ակտոկտի», «Կոգի Կորպեշ և Բայան Սլաու»), Իսատայ (Ախինժանովի «Իսատայ և Մահամբետ»), Պետրուչչիո (Շեքսպիրի «Անսանձի սանձահարումը»)։ Աուեզովի «Աբայ» վեպի բեմադրությանը մասնակցելու համար 1952 թվականին արժանացել է ԽՍՀՄ պետական մրցանակի։ 1940 թվականից հանդես է եկել կինոյում իբրև դերասան և ռեժիսոր։ Նրան կինոմասնագետներն ու ժողովուրդը շնորհել են «ղազախական կինեմատոգրաֆիայի հայր» ոչ պաշտոնական պատվանունը։ 1956 թվականից մինչև 1970 թվականն ընկած ժամանակամիջոցում նկարահանել է տասնմեկ կինոնկար։

Շակեն Այմանովը 1963 թվականին եղել է մոսկովյան միջազգային 3-րդ կինոփառատոնի ժյուրիի անդամ։ 1952 թվականին նա արժանացել է ԽՍՀՄ պետական մրցանակի՝ 19-րդ դարի ղազախ անվանի գրող Աբայի կերպարը թատրոնում մեծ վարպետությամբ մարմնավորելու համար։ 1968 թվականին նրան շնորհվել է Ղազախական ԽՍՀ պետական մրցանակ։ Շակեն Այմանովը պարգևատրվել է նաև Լենինի և Աշխատանքային կարմիր դրոշի շքանշաններով։
 
Մահացել է 1970 թվականի դեկտեմբերի 23-ին, Մոսկվայում։

Ծանոթագրություններ

Արտաքին հղումներ 
 Шакен Кенжетаевич Айманов на официальном сайте Казахфильм
 АЙМАНОВ Шакен Кенжетаевич  на странице Театр и его история

Ղազախ դերասաններ
20-րդ դարի դերասաններ
Խորհրդային սցենարիստներ
Սցենարիստներ այբբենական կարգով
Խորհրդային կինոռեժիսորներ
ԽՍՀՄ կինեմատոգրաֆիստների միության անդամներ
Արիության մեդալակիրներ